Gandia posa en marxa un ampli dispositiu especial de neteja per a les Falles
15 març 2024

## Gandia posa en marxa un ampli dispositiu especial de neteja per a les Falles15 març 2024Última actualització: 15 març 2024

![](../gestion/img/ea57faf0f3ff06ff8589248b0f00fe7b02a621c5e295aab1f36008ece670e753.jpg)  
  

El **regidor de Serveis Bàsics a la Ciutadania, Jesús Naveiro**, ha explicat els diferents punts claus del **dispositiu especial de neteja per a les Falles**.

  
L'edil ha recordat que _"la pasada setmana es va procedir a desplaçar els contenidors prop de 60 contenidors de residus i de recollida selectiva i tornaran al seu lloc el mateix dia 19 i al llarg del 20 de març"_. A més, als casals fallers s'incrementaran els contenidors tant de vidre com de fem i per a facilitar la seua arreplegada es comptarà amb papereres més menudes perquè siga més senzill el seu reciclatge.  
  
_"Es recomana també que per als dies 14 i 15, per a poder desfer-se de les fustes que protegeixen els ninots una vegada feta la Plantà, es faça ús del Punt Net de l'Ecoparc de Gandia. El servei és gratuït, no es tanca a migdia i l'horari és de 10 a 19 hores"_, ha afegit Naveiro.  
  
Hi haurà també un increment del servei de neteja, amb 10 peons de vesprada del 16 al 20 de març i sis durant la nit que s'encarregaran de netejar una vegada concloguen les revetles als barris de les comissions falleres.  
  
Pel que fa a l'Operació Cremà, la distribució és la següent: 12 peons de neteja, tres pales, tres camions, dues agranadores i dues cisternes.  
  
Finalment, el regidor ha agraït anticipadament _"la complicitat que estic segur que demostraran tots els fallers i falleres de la ciutat, a més dels milers de persones que ens visiten”_. _"Esperem que aquestes falles siguen tot un èxit. Hem treballat molt durant els últims dies per preparar el dispositiu i que el dia 20 de març la ciutat lluïsca com si res haguera passat"_.

[Twittear](https://twitter.com/share)